﻿ UN NOU SUFLU iN TEOLOGiA DOGMATiCa Eduard FERENt institutul Teologic Romano-Catolic din iasi Atunci cand ioan al XXiii-lea deschidea Conciliul al ii-lea din Vatican, la 11 octombrie 1962, aveam aproape un an de preotie De aceea, pot spune ca mi-am trait preotia in lumina conciliului in conditiile ecleziale si sociale ale unei tari comuniste ostile Bisericii Catolice si, de aceea, conciliului in conferinta de fata doresc sa dau, pur si simplu, o mar- turie despre conditiile in care, in calitate de preot catolic si de profesor de teologie, incepand de la 1 ianuarie 1962, am cunoscut si aplicat inva- tatura Conciliului Vatican al ii-lea in timpul ministeriului meu sacer- dotal Marturia cuprinde trei momente: primul se refera la perioada de la noi imediat premergatoare conciliului; al doilea se raporteaza la perioada anilor 1967-1975, adica la anii aplicarii conciliului in contextul nostru eclezial; ultimul moment priveste perioada postconciliara dintre anii 1975-2003 1 Contextul social si eclezial local din perioada imediat premergatoare conciliului La 9 octombrie 1958, fiind in Seminar, dimineata la ora sase, in mod neobisnuit, l-am vazut pe parintele Anton Trifas, rectorul institutului Teologic, intrand cu o cota alba si cu stola neagra in capela Urcandu-se la altar, ne-a anuntat trecerea la cele vesnice a papei Pius al Xii-lea A fost un moment cutremurator, un eveniment care s-a raspandit pretu- tindeni pe calea radioului Ne-a indemnat sa ne rugam pentru odihna Sfantului Parinte Pius al Xii-lea si pentru Biserica Ne-a vorbit succint despre valoarea teologica a magisteriului sau desfasurat timp de noua- sprezece ani la carma Bisericii (2 03i 1939 - 9 10 1958) si despre grija sa parinteasca fata de Biserica noastra locala De fapt, in acele conditii de prigoana pentru Biserica, la 27 martie 1952, la un an dupa moartea episcopului martir Anton Durcovici (10 12 1951), trimisese episcopa- tului catolic si credinciosilor catolici din Romania scrisoarea apostolica Veritatem facientes1 La 28 octombrie 1958 a fost ales papa Angelo Giuseppe Roncali, la varsta de 77 de ani (s-a nascut la 25 noiembrie 1881), pe atunci patriarh de Venetia Nu auzisem de el, dar dupa varsta intelegeam ca va fi un papa de tranzitie, desigur, dar si renovator Primul gest pe care l-a facut ca papa, spre deosebire de Pius al Xii-lea, a fost iesirea din Vatican, pelerinajul cu trenul la Loreto, vizitele 1 Cf Documentation Catholique, 20 04 1952 DiALOG TEOLOGiC 11(2003)42 detinutilor din inchisorile romane si ale bolnavilor, netinand cont de regulile si de formalitatile din Vatican Al doilea, cel mai surprinzator, fara sa tina cont de opinia contrara a Curiei, a fost primirea in audi- enta a familiei lui Hrusciov, primul secretar al Partidului Comunist al URSS-ului de atunci, fapt pentru care, in timpul pontificatului lui Pius al Xii-lea, riscai excomunicarea Primirea familiei lui Hrusciov de catre papa a avut un mare rasunet in blocul comunist si, desigur, la Bucuresti Ecoul cel mai mare in lume l-au avut insa enciclicele sale, Mater et magistra (15 05 1961) si Pacem in terris (11 04 1963)2 in timp ce Occi- dentul le studia si le traducea in limbile de circulatie europeana, la noi cenzura comunista interzicea pana si intrarea lor in tara in acei ani, imediat dupa aparitia lor, spre surprinderea sa, parintele rector Gaspar Bachmeier a primit un telefon de la imputernicitul culte- lor de atunci, Dumitru Andronic, care-l anunta ca o reprezentanta a amba- sadei Austriei va vizita Seminarul, si ca va trebui s-o primeasca oficial Lucru nemaiauzit pana atunci Orice intalnire cu persoanele straine era strict interzisa Cand am vazut masina ambasadorului Austriei cu steagul respectiv arborat pe capota intrand pe aleea Seminarului, aveam toti emotii, fiind nedumeriti de o astfel de vizita protocolara Parintele Bachmeier i-a primit in cancelarie, luandu-ma si pe mine la acea intalnire Dupa unele intrebari obisnuite, seful delegatiei austri- ace l-a intrebat pe parintele rector: - Ati auzit de enciclica Mater et magistra? - Da, am auzit, a raspuns parintele Bachmeier - Ati citit-o? Aici, rectorul a zambit diplomatic si a raspuns un "da" sec - Cum, unde? a reluat ambasadorul - Da, am citit-o la cimitirul "Eternitatea", pe crucea unei credincioase inmormantate de curand Pe ea erau scrise de catre fiul raposatei, un sculptor, aceste cuvinte: "Mama mi-a fost in viata mater et magistra" - Atata tot? - Atat, textul enciclicelor il asteptam sa soseasca si pe la noi Din acest fapt va puteti da seama de ce conditii dispuneam pentru a putea ajunge la cunoasterea actelor magisteriului Bisericii Punerea lor in practica era si mai grea Dupa 25 ianuarie 1959, adica dupa convocarea Conciliului al ii-lea din Vatican de catre ioan al XXiii-lea, la Mons Petru Plesca, ordinariu de iasi, au ajuns unele intrebari trimise de comisia de pregatire a conci- liului, la care trebuia sa raspunda imi amintesc ca ele se refereau tocmai la acele schemata propuse de cardinalul Alfred Ottaviani, presedintele Sfantului Oficiu, in aula conciliara, pentru a fi aprobate Mult mai tarziu am aflat ca toate fusesera respinse in bloc de parintii conciliari, intrucat reflectau cunoscutele theses ale manualelor scolastice, fara sa tina cont de situatia de fapt a Bisericii3 2 Cf DS, 3930-3953; 3955-3997 3 Cf J RATZiNGER, Rapporto sulla fede, Pauline, Torino 1985, 39 UN NOU SUFLU iN TEOLOGiA DOGMATiCa 43 La conciliu, Biserica noastra locala n-a avut nici un reprezentant, nici din ierarhie, nici din randul clerului sau al laicilor Unicul invitat cu drept de vot a fost episcopul Marton Aron de la Alba iulia, dar avand domiciliu obligatoriu dupa iesirea din inchisoare, nu i s-a permis sa participe Conciliul s-a incheiat la 8 decembrie 1965 Tot ceea ce puteam afla despre documentele conciliare auzeam doar de la postul de radio "Europa Libera", si acela bruiat peste masura Astfel informati, unii preoti au inceput sa aplice si la noi unele reforme liturgice, ca, de exemplu, altarul cu fata spre popor si citirea evangheliei in limba romana Atitudinea lor a fost considerata de ierar- hia de atunci pripita, daca nu chiar "protestanta" Cazul s-a petrecut in Parohia Romano-Catolica Halaucesti, paroh fiind parintele iacob Ferent Oricum, nu toti preotii au inteles modul "lent" in care, chiar in afara diecezei noastre, Biserica a trecut la aplicarea normelor stabilite de conciliu Acest lucru s-a desfasurat lent, din cauza dificultatilor reale de a schimba modul de a gandi si de a actiona, mod inradacinat adanc in situatii si deprinderi vechi de veacuri Primul document care mi-a sosit in luna octombrie 1967 de la Paris a fost constitutia Lumen gentium, in limba latina si franceza Ca pro- fesor de dogmatica, am inceput s-o citesc La 9 decembrie o terminasem, predand si studentilor de atunci unele teme din ea Va marturisesc ca am intampinat multe greutati citind-o Dificul- tatile nu erau de ordin lingvistic, ci de continut Pana atunci si dupa aceea, pana in 1974, am predat dogmatica in latineste, urmandu-l pe Tanquerey4 Cele cinci volume de dogmatica ale lui Tanquerey erau un adevarat patrimoniu doctrinar, dar metoda folosita de el era cea scolas- tica, accentul fiind mai mult defensiv decat pozitiv Conciliul al ii-lea din Vatican, asezand atat constitutiile, cat si cele- lalte documente in "economia istoriei mantuirii", urmand astfel perspec- tiva sfintilor parinti ai Bisericii, a deschis o noua perspectiva in cercetarea teologica, o noua metoda de a preda teologia dogmatica, in care noi, cei de la iasi, nu eram inca destul de initiati Ne multumeam cu transmi- terea depozitului credintei si cu condamnarea cat mai amanuntita a erorilor si chiar a tendintelor acelei theologie nouvelle, care aparuse in randul clerului francez, mai ales Eram, altfel spus, si din cauza atacu- rilor si a prigoanei comuniste, in stare defensiva, de autoaparare Aceasta a fost situatia informationala si a predarii teologiei dogmatice la noi in perioada anilor 1958-1967 2 Perioada aplicarii Conciliului al ii-lea din Vatican la noi intre anii 1967-1975 Dupa anul 1967, situatia sociala si ecleziala de la noi a inceput sa se amelioreze intrucatva in 1964, Nicolae Ceausescu, primul secretar al 4 Cf A TANQUEREY, Synopsis theologiae Dogmaticae, Desclee, Paris 1933 DiALOG TEOLOGiC 11(2003)44 Partidului Comunist Roman, a emis un decret prin care i-a eliberat din inchisori pe toti detinutii politici Atunci am cunoscut unii preoti iesiti din inchisorile comuniste, pe parintele Asaftei Andrei (1970), fostul prefect al Seminarului, pe parintele W Clofanda, parohul de Botosani, pe parintele ioan Martinas, paroh de Gheraesti, iar din Arhidieceza de Bucuresti, pe episcopul Schubert, Mons Menges si altii in aceasta situatie de o oarecare destindere, desi controlata ama- nuntit, am primit in particular, unul sau altul dintre profesori, noi carti de teologie, inclusiv documentele conciliare La dogmatica am inceput sa-mi largesc orizontul La 1 martie 1974, am primit doua carti de la un preot francez, parintele Bremont, si anume: OTTOSEMMERLOTH, S J , L’Eglise,sacrement de la redemption, Saint-Paul, Paris 1963, si aceea a lui ADRiENGREA, L’Eglise et sa divine constitution, Caster- mann, Tournai 1965 Cu ajutorul acestor autori, am inceput sa inteleg mai bine documentele conciliare, desi cartile lor fusesera scrise inaintea conciliului Oricum, parca deveneam mai sigur pe situatie si mai dornic de a patrunde noua perspectiva teologica a conciliului in contextul social dificil al acelor ani, providenta ne-a pregatit un dar pe care, personal, il consider deosebit de important Despre ce dar e vorba? imi amintesc ca, prin 1972, mai ales in Muntenia, avusesera loc niste inundatii devastatoare Multe localitati si institutii fusesera inundate de ape Ca gest de omenie, Caritas-ul german, prin distinsul prelat Mons Bayer, a trimis statului roman, ca ajutor, doua microbuze Volkswagen, dotate cu aparatele necesare pentru distilarea apei si cu alte functionalitati Profitand de ocazie, in calitate de rector al institu- tului Teologic Romano-Catolic din iasi, am inaintat o noua cerere, alaturand-o altora de acest gen, prin care ceream Departamentului Cultelor aprobarea de a trimite cinci preoti la Roma pentru a studia teologia Dupa multe opozitii, intimidari si examene, in anul 1973 am reusit ca, din cei sase preoti candidati, care au sustinut examenele prescrise de Departamentul Cultelor in fata comisiei de examinare constituite ad hoc, sa trimitem trei, si anume: parintele Anton Lucaci, parintele ioan Robu (astazi arhiepiscop de Bucuresti), si parintele Vladi- mir Peterca Dupa doi ani au mai plecat doi: parintele Alois Fechet si subsemnatul Acesta a fost, dupa parerea mea, momentul providential de a putea veni in contact direct cu cei ce participasera la conciliu, un moment istoric care ne-a permis ca, dupa o intrerupere de peste treizeci si doi de ani, sa reluam contactul direct cu teologia romana 3 Perioada anilor 1975 - 2003 Adevarata teologie a Conciliului al ii-lea din Vatican mi-am insusit- o la Roma in anii de specializare teologica Acolo am avut darul de a audia profesori de teologie care participasera ca experti in cadrul subco- misiilor teologice ale conciliului ori au facut parte din randul teologilor atat de mult cautati de episcopii sinodali in timpul conciliului ii amintesc cu veneratie si recunostinta de Mons Giovanni Vodopivec, decanul Facultatii de Teologie a Universitatii Urbaniana, moderatorul UN NOU SUFLU iN TEOLOGiA DOGMATiCa 45 principal al tezei mele de doctorat; de Don Burkhard Neunheuser (O S B ), profesor de teologie dogmatica la institutul Pontifical de Litur- gie din Roma si la Urbaniana; de Don Cipriano Vagaggini (O S B ), rector si profesor de teologie liturgica la Sant’Anselmo; de Don Salvatore Marsili (O S B ), profesor de teologie liturgica la institutul de Liturgie si la Gregoriana; de Don Jean Gribomont (O S B ), profesor de teologie patristica la Urbaniana, colaborator activ la Sources Chretiennes; de Don Adrien Nocent (O S B ), profesor la institutul Liturgic din Roma si la Urbaniana; de Joao Saraiva Martins, rectorul Universitatii Urba- niana, profesor de teologie sacramentala (astazi cardinal); de Acchile M Triacca (S D B ), profesor la institutul Pontifical Liturgic si la Grego- riana; de parintele Louis Ligier (S J ), profesor de teologie la Grego- riana si la Sant’Anselmo; de parintele Mario Erbetta, profesor de limbi orientale la Urbaniana; de Tommaso Federici, profesor de teologie biblica la institutul Pontifical Liturgic si la Urbaniana etc La acesti teologi romani de exceptie trebuie sa ii adaug pe parintele Yves Congar (O P ), pe care l-am consultat special la Paris (Le Saulchoir), in privinta tezei mele despre "Misterul Bisericii locale", ca si pe parin- tele Karl Rahner (S J ), pe care l-am audiat la Universitatea Urbaniana din Roma Lor le datorez faptul de a fi putut aprofunda teologia in lumina Conciliului al ii-lea din Vatican, indeosebi constitutiile dogmatice si decretul Unitatis redintegratio in 1979, in luna octombrie, m-am intors la iasi, unde mi-am reluat catedra de dogmatica, predand simultan si liturgia, in care eram licentiat la Sant’Anselmo din Roma Primul contact cu studentii din anii 1979-1980 a fost deosebit de placut si de incurajator Studentii, orientati deja in perspectiva conciliului de actualul arhiepiscop ioan Robu, care se intorsese de la Roma cu un an mai inainte, erau insetati de teologie Atunci s-au "deschis noi dru- muri", revista lor interna o dovedea, iar cursurile de teologie au inceput sa apara progresiv Referindu-ma la doctrina sacra conciliara, pot da marturie ca, in general, profesorii din institutul nostru si-au dat fiecare aportul pentru a o transmite studentilor Ca profesor de sistematica, constient fiind ca realizarile esentiale ale conciliului sunt cele continute in cele patru constitutii, am sa ma refer putin la ele Prezentarea lor metodica am facut-o in diferitele tratate aparute la diverse edituri Din Lumen gentium reiese ca Biserica si-a insusit in cadrul conci- liului o mai clara constiinta despre identitatea ei cea mai profunda, adica aceea de a fi "un mister", realizarea istorica a planului mantuirii lui Dumnezeu-Treime pentru toti oamenii; aceea de a fi ca un sacra- ment al tainicei comuniuni cu Dumnezeu si al unitatii neamului ome- nesc5; aceea de a fi pe pamant germenul si inceputul imparatiei lui Dumnezeu; aceea de a fi trupul lui Cristos vivificat de Duhul Sfant, ca 5 Cf LG 1; 5: EncVat 1 284; 289 DiALOG TEOLOGiC 11(2003)46 si poporul lui Dumnezeu, poporul noii aliante, in slujba caruia Cristos a instituit o ierarhie formata din romanul pontif si episcopi in acest popor, laicii insisi au misiunea lor nobila pe care o desfasoara in comu- niune cu pastorii oranduiti de Duhul Sfant pentru a conduce credinciosii la mantuire6 Din Dei Verbum reiese ca centrul vietii Bisericii si sufletul intregii teologii sta in Sfintele Scripturi ale Vechiului si Noului Testament, in care Dumnezeu s-a autorelevat Revelatia aceasta si-a gasit plinatatea in isus Cristos Ea este transmisa poporului lui Dumnezeu de catre sfin- tii apostoli si de succesorii lor, episcopii, iar credinciosii trebuie s-o pri- measca cu credinta, dandu-si obsequium plenum mentis ac voluntatis7 cuvantului lui Dumnezeu Scriptura, traditia si magisterul Bisericii sunt astfel unite incat nu pot dainui independent8 Scriptura si traditia constituie regula fidei, norma credintei Bisericii si sufletul teologiei9 Cat priveste constitutia Sacrosanctum concilium despre sacra liturgie, am tratat special in cele doua volume intitulate Anamnesis si Euharis- tia, sacramentul sacrificiului lui Cristos, ca si in Teologia fundamentala a sacramentelor in ele arat ca liturgia este exercitiul preotiei lui Cristos, in care, prin intermediul semnelor sensibile, este oferit Tatalui insusi cultul pe care i l-a adus Fiul sau, infaptuind simultan sfintirea omului10 in aceasta constitutie s-au pus bazele reformei liturgice care avea sa fie actualizata dupa conciliu, reforma ce urmarea participarea activa si rodnica a credinciosilor la actele liturgice11 in liturgie, de maxima importanta este Sfanta Scriptura Prin distribuirea textelor sacre in cei trei ani liturgici, conciliul are meritul de a fi compus cel mai bogat lectionar din toate liturgiile crestine Constitutia Gaudium et spes am prezentat-o in tratatul despre Dum- nezeu unic in fiinta si intreit in persoane, ca si in Escatologia crestina, iar partea sociala a ei am prezentat-o in lucrarea Doctrina sociala a Bisericii Catolice si in revista Verbum , 7-12 (15 05 1991), 92-105 in ele am aratat ca specificul acestei constitutii este deschiderea Bisericii spre lumea contemporana si implicarea ei intr-un dialog cu lumea moderna in continua evolutie Temele dialogului sunt: actuala evolutie a lumii, rolul si indatoririle omului in univers, sensul eforturilor indi- viduale si colective, scopul creatiei si al omului, misterul suferintei si al mortii, problema ateismului etc in toate aceste probleme care nelinistesc inima omului, Biserica voieste sa-l ajute, raspunzand la cele mai profunde intrebari ale sale, in lumina revelatiei12 Conciliul accen- tueaza ca misterul omului se clarifica numai in misterul lui Cristos: 6 LG 30-38: EncVat 1 361-386 7 DV 5: EncVat 1 877 8 DV 10: EncVat 1 888 9 DV 21; 24: EncVat 1 904; 907 10 SC 7: EncVat 1 11 11 SC 11: EncVat 1 18 12 Cf GS 10: EncVat 1 1350-1351; GS 22: EncVat 1 1390 UN NOU SUFLU iN TEOLOGiA DOGMATiCa 47 Reapse nonnisi in mysterio Verbi incarnati mysterium hominis clarescit13 Cristos este centrul si sfarsitul istoriei umane: "Biserica crede, de ase- menea, ca in Domnul si invatatorul ei se gaseste cheia, centrul si sfar- situl intregii istorii umane"14 O prezentare aparte a conciliului am facut-o in Mariologie Acolo am prezentat si desfasurarea lucrarilor din aula conciliara, indicand si difi- cultatile intalnite de parintii sinodali in prezentarea misterului sfintei Fecioare Maria Dupa indicarea celor doua curente teologice in campul mariologiei, am analizat tot capitolul al Viii-lea al constitutiei Lumen gentium Cu alte cuvinte, teologia dogmatica din Seminarul nostru urmeaza cu fidelitate magisteriul Conciliului al ii-lea din Vatican Concluzie in concluzie, ne intrebam: Ce este Conciliul al ii-lea din Vatican pentru noi? Conciliul al ii-lea din Vatican este un mare dar al Preasfin- tei Treimi facut Bisericii, deoarece aceasta a iesit din conciliu reinnoita in cultul sau, in institutiile sale si in modul sau de a se prezenta ina- intea altor religii si a lumii intregi E necesar sa ne raportam mereu la el, deoarece acest conciliu a devenit o sfidare pentru Biserica si pentru lume Trebuie sa-l facem cunoscut toti, metodic, sa-l interpretam in mod adecvat, aparandu-l de interpretarile tendentioase Demne de urmat sunt si din acest punct de vedere enciclica lui ioan Paul al ii-lea Fides et ratio (14 09 1998) si declaratia Dominus iesus (6 08 2000) a Congregatiei pentru Doctrina Credintei Din accentele acestor doua documente magisteriale reiese ca multi catolici de astazi nu cunosc inca si nu apreciaza la justa lor valoare documentele conciliare Conciliul al ii-lea din Vatican este "Marele Catehism al mileniului al treilea", deoarece a trasat pentru Biserica drumurile ce vor trebui neaparat urmate in anii ce vor veni Asemenea Sfantului Parinte actual, vad in conciliul ca atare "seminarul Duhului Sfant"15 Cele spuse de parintii sinodali sub asistenta activa a Duhului Sfant la conciliu repre- zinta o noua si mai profunda patrundere a planului mantuirii, a miste- rului etern si, totodata, o marcare clara a drumului de urmat de catre cei care au primit misiunea de a face cunoscut acest mister lumii contem- porane Conciliul este de mare actualitate, deoarece noua evanghelizare a lumii isi are originea in documentele sale Vatican al ii-lea va continua, de aceea, multa vreme sa fie o provocare pentru toate Bisericile si un program pentru fiecare dintre noi16 Fiecare slujitor al evangheliei si fiecare credincios trebuie sa-i mul- tumeasca Duhului Sfant pentru darul conciliului si sa se simta constant 13 GS 10: EncVat 1 1385 14 GS 10: EncVat 1 1351 15 Cf iOANPAULALii-LEA, Varcare la sogila della speranza, Arnoldo Mondadori, Milano 1994, 173 Cf si trad romana, Sa trecem pragul sperantei, tr Sorin Marculescu, Humanitas, Bucuresti 1995, 195 16 iOANPAULALii-LEA, Varcare la sogila della speranza, 200 DiALOG TEOLOGiC 11(2003)48 indatorat lui, "revenind deseori la textele autentice ale conciliului autentic"17 in sfarsit, un aspect kerigmatic Orice conciliu, pentru a da roade, trebuie sa fie urmat de un val puternic de sfintenie Asa a fost dupa Conciliul Tridentin, care, tocmai datorita sfintilor ce au aparut dupa el, si-a atins scopul de adevarata reforma Mantuirea pentru Biserica vine din interior, dar aceasta nu inseamna nicidecum ca vine din decretele ierarhiei Va depinde de toti catolicii, de noi, cei de fata, chemati sa-i dam viata, daca Conciliul al ii-lea din Vatican si documentele sale vor fi considerate o perioada luminoasa si pentru istoria Bisericii noastre locale Biserica nu are nevoie de reformatori, de gospodari, de functio- nari si de organizatori, ci de noi sfinti Acestia au inceput intotdeauna reforma, reinnoindu-se pe ei insisi in Cristos 17 J RATZiNGER, Rapporto sulla fede, 29; 32 